|  |  |  |
| --- | --- | --- |
| Tiekėjams pagal sąrašą  CVP IS priemonėmis |  | 2021 m. rugpjūčio 18 d. |
|  |  |

# DĖL ATSAKYMO (-Ų) PATEIKIMO

Uždaroji akcinė bendrovė „VILNIAUS VANDENYS“ viešųjų pirkimų komisija (toliau – Pirkėjas) vykdydama skelbiamų derybų būdu Nuotekų diukerių remonto darbų Vilniaus m. pirkimą (pirkimo numeris - 557013) (toliau – Pirkimas), pateikia atsakymą (-us) į gautą (-us) klausimą (-us).

*(Siekiant išvengti turinio interpretacijų, tiekėjų klausimai cituojami tiksliai taip, kaip buvo pateikti CVP IS priemonėmis (tekstas neredaguotas)).*

**Klausimas:**

Gavus pasiūlymus iš subtiekėjų ir įvertinus numatomus darbus, numatomas statybos tyrimų, derinimų, projektavimo ir statybą leidžiančio dokumento gavimo terminas 7 mėn. yra per trumpas, prašome sutarties įvykdymo terminą pratęsti 4 mėn.

**Atsakymas:**

Atkreipiame dėmesį, kad, kai yra keičiamos esminės pirkimo sąlygos (pakeičiami reikalavimai kvalifikacijai ar techninė specifikacija taip, jog po atliktų pakeitimų daugiau tiekėjų galėtų dalyvauti pirkime, keičiamas sutarties tipas, keičiamas pirkimo objektas) pirkimą reikia nutraukti ir pradėti naują pirkimą.

Analogišką poziciją išsakė ir Lietuvos aukščiausiasis teismas (toliau – LAT):

„Paskelbto viešojo pirkimo dokumentai negali būti aiškinami ar tikslinami taip, jog keistųsi pagrindinių pirkimo sąlygų esmė; kai perkančioji organizacija apibrėžia pirkimo sąlygų turinį (jam suteikia tikslią reikšmę), ji negali vėliau keisti pirkimo dokumentų turinio ar jų aiškinti taip, kad būtų iš esmės pakeistos pirkimo sąlygos, nes tokiu atveju būtų pažeisti skaidrumo ir tiekėjų teisėtų lūkesčių principai“ (LAT CBS 2016 m. kovo 30 d. nutartis c. b. UAB „AKIRO“ v. VšĮ Trakų ligoninė, bylos Nr. 3K-3-177-916/2016).

Iš Europos Sąjungos Teisingumo Teismo (toliau - ESTT) jurisprudencijos taip pat matyti, kad vykstant viešojo pirkimo sutarties procedūrai pirkimo vykdytojas iš principo negali keisti esminių pirkimo sąlygų, įskaitant technines specifikacijas ir sutarties sudarymo kriterijus, kuriomis atitinkami ūkio subjektai teisėtai rėmėsi, priimdami sprendimą pateikti pasiūlymą arba, atvirkščiai, nedalyvauti atitinkamame viešojo pirkimo konkurse (žr. ESTT 2012 m. gegužės 10 d. Sprendimo Komisija / Nyderlandai, C 368/10, 55 punktą ir 2015 m. balandžio 16 d. Sprendimo Enterprise Focused Solutions, C 278/14, 27–29 punktus).

**Atsižvelgdami į tai, kas išdėstyta, informuojame, kad Pirkėjas šioje stadijoje nekeis Pirkimo sąlygose nustatytų reikalavimų.**